Odense Adresse-Contoirs Efterretninger, 1837-09-04
Politisk Oversigt. Spanien. Den nye Premierminister, Generalen, med Kaarden i Skeden, har efter de nyeste Efterretninger vel ved Hielp af 60 Officerer styrtet hiint Kabinet, der ved Revolutionen i la Grania stiftedes af 2 Sergeanter; men det lader ikke til, at hans Ministerium vil blive af Varighed. Cortes have aabenlydt erklæret sig imod ham og imod Militairrevolutionen; heller ikke er det nye Kabinet fuldtalligt, da flere af de nye Ministre have vægret sig ved at overtage deres Poster. Det oplyses nu, hvorledes det er gaaet til med den hele Revolution, og det sees, at Espartero, der altid har gjort en høist okonomisk Brug af sine militaire Egenskaber og som stedse har viist en meget tvetydig Karakteer, hvad hans politiske Følelser angaaer, ogsaa ved denne Leilighed har spilt sin gamle Rolle. Da nemlig Segovias pludselige Fald rygtedes i den christiniske Armee, lød der kun et Raab: til Madrid, til Madrid, Esparter havde ingen Ordre til at marschere derhen, men ved den tilsyneladende Fare, der truede Hovedstaden, troede han, at han turde regne paa en god Modtagelse, og befolkningens Enthusiasme ved hans Jndrykken viste, at han ikke havde forregnet sig. Ministeriet blev forskrækket, sendte ham General Seogne imøde og lod denne forestille ham, at det var hensigtsmæssigere, om han drog imod Segovia. Forgiæves: Espartero, der var kommen uden Ordre, rykkede ogsaa uden Ordre ind i Staden og Ministeriet geraadede i Fortvivlelse; dog fattede Hr. Mendizabal sig først og foreslog, at Man skulde underhandle med Generalen, hvorpaa Ministrene i Masse tilbøde sig at nedlægge deres Poster, saasnart Bilbaos Befrier tillige havde befriet Segovia. Espartero var nær gaaet i Fælden og tænkte virkelig paa, atter at forlade Madrid; men nu lagde Officererne sig derimellem og 65. blandt disse erklærede, at de ikke vilde tjene, saafremt det gamle Ministerium ikke takkede af. Calatrava befalede nu Generalen at straffe Oprørerne og Generalen arresterede de 65 Skyldige, men løslod dem senere. Nu indgave Ministrene deres Ansøgninger og Afsked og Dronningen bevilgede det strax, hvorpaa det nye Ministerium dannedes og traadte - ufuldstændigt - sammen. Strax i dets første Møde besluttede det maaskee tilskyndet af den franske Gesandt, Latour Maubourg), i Paris at ansøge om en formel Jntervention og om en Armee paa 60,000 Md., som forsikkredes var lovet Dronningen, ifald hun vilde afskedige det Calatravaske Ministerium; men saasnart den franske Jntervention nævnedes, sporedes en almindelig Forlegenhed og Esparter samt hans Kolleger tilbøde sig at resignere. Dette modsatte imidlertid Dronningen sig modigt og nu gik Espartero fra Deputeret til Deputeret, forat gjøre Kabinettet fuldtalligt. J Cortes ere disse Begivenheder strængt kritiserede, især af General Seogne jeg har nok, sagde han, hørt tale om Soldaterrevolutioner, men aldrig om Officeerrevolutioner, der ere blevne fuldførte af 60 Personer, som stode under en duelig General." Den Eneste, der tog det nye Ministerium i Forsvar, var den Deputerede, General Evaristo San Miguel, der senest ogsaa er bleven Medlem i Kabinettet; han forsikkrede, at det nye Ministerium ikke havde tilbage gaaende Tendentser. Efter alle de Offre - sagde han som jeg har bragt Friheden, haaber jeg i de faa Dage, medens jeg sidder i Kabinettet, at have denne Forsamlings bifald; faaer jeg ikke den, vil jeg i det mindste bevare den Trøst, at jeg som mit Fædrelands Soldat vil finde en Plads i de Rækker, der skulle forsvare Friheden. Saaledes har da Esparteros Jndgriben i Statstyrelsen, aldeles ikke medført nogen Udsigt til et heldigt Resultat eller til en fredeligere Tilstand, et Extrem - fristes Man til at sige – fremtvinger et andet, og ligesom det servile kongelige Frankerig i Revolutionen af 1789 ikke kunde indknibes i de maadeholdende engelsk historiske Statsformer, men gik over til at vorde en Republik, maa maaskee ogsaa Spanien gjøre dette yderste Skridt, da det synes beviist at dette Folk ikke endnu har Sands for den konstitutionelle Regjeringsform og hverken hylder det christiniske eller det carlistiske System. Offere falde der i Mængde paa begge Sider; et af de senest faldne tør Man maaskee ikke beklage: den christiniske General Escalera er bleven myrdet af sine egne Tropper, fordi denne ikke med vedbørlig Energie havde forfulgt Carlisterne ved Segovia. Den brittiske Flaade i Middelhavet er - efter den Madridske Hoftidende - paa den spanske Dronning-Regentindes Opfordring bleven forstærket med 14 Krigskibe.